# Cumplettaziun dal Cudesch civil svizzer/2/societad commanditara

../societad anonima IncludiIntestazione 29 giugno 2013 50% Da definire
Cumplettaziun dal Cudesch civil svizzer Confederazione Svizzera 1911 CC BY-SA 3.0 GFDL //it.wikisource.org/w/index.php?title=Cumplettaziun_dal_Cudesch_civil_svizzer/2/societad_commanditara&oldid=- 20141020144908 //it.wikisource.org/w/index.php?title=Cumplettaziun_dal_Cudesch_civil_svizzer/2/societad_commanditara&oldid=- 20141020144908

## Ventgatschintgavel titel: La societad commanditara

Emprim chapitel: Noziun e constituziun
Art. 594
1 En ina societad commanditara s’uneschan duas u pliras persunas sut ina firma communabla cun l’intent da far commerzi, da manar ina fabrica u da manar in’autra interpresa en furma commerziala, e quai uschia che almain in commember è responsabel illimitadamain, entant che in u plirs auters commembers èn responsabels sco commanditaris mo fin a l’import d’in tschert apport da facultad, numnà summa commanditara. 2 Mo persunas natiralas pon esser associads cun responsabladad illimitada; percunter pon er persunas giuridicas e societads commerzialas esser commanditaris. 3 Ils associads ston laschar inscriver la societad en il register da commerzi.
Art. 595
Sch’ina tala societad maina ina interpresa en furma betg commerziala, exista ella sco societad commanditara pir a partir dal mument ch’ella sa lascha inscriver en il register da commerzi. B. Cas spezials C. Interrupziun A. Societad commerziala B. Societad betg commerziala Lescha federala davart la cumplettaziun dal Cudesch civil svizzer 213 220
Art. 596
1 La societad sto vegnir inscritta en il register da commerzi da quel lieu, nua ch’ella ha sia sedia.243 2 ... 244 3 Sche la summa commanditara na duai betg vegnir pajada en daner blut u duai vegnir pajada mo per part en daner blut, ston l’apport en natiralias e la valur attribuida vegnir designads expressivamain en l’annunzia e vegnir inscrits en il register da commerzi. Art. 597 1 L’annunzia dals fatgs che ston vegnir inscrits u l’annunzia da lur midada sto vegnir suttascritta da tut ils associads tar l’uffizi dal register da commerzi u vegnir inoltrada en scrit cun suttascripziuns legalisadas. 2 Ils associads cun responsabladad illimitada che duain represchentar la societad han da dar persunalmain la suttascripziun da la firma e lur atgna suttascripziun tar l’uffizi dal register da commerzi u d’inoltrar las suttascripziuns en furma legalisada.
Segund chapitel: Relaziun dals associads tranter sai
Art. 598
1 La relaziun giuridica dals associads tranter sai è determinada en emprima lingia tras il contract da societad. 2 Sch’il contract na dispona betg autramain, vegnan applitgadas las prescripziuns davart la societad collectiva, cun resalva da las divergenzas che resultan tras las suandantas disposiziuns.
Art. 599
La gestiun da la societad vegn procurada da l’associà u dals associads cun responsabladad illimitada. 242 Versiun tenor la cifra I 3 da la LF dals 16 da december 2005 (dretg da ScRL sco er adattaziuns en il dretg d’aczias, en il dretg d’associaziun, en il dretg dal register da commerzi ed en il dretg da firmas), en vigur dapi il 1. da schaner 2008 (CULF 2007 4791, 4839; Fegl uffizial federal 2002 3148, 2004 3969) 243 Versiun tenor la cifra I 3 da la LF dals 16 da december 2005 (dretg da ScRL sco er adattaziuns en il dretg d’aczias, en il dretg d’associaziun, en il dretg dal register da commerzi ed en il dretg da firmas), en vigur dapi il 1. da schaner 2008 (CULF 2007 4791, 4839; Fegl uffizial federal 2002 3148, 2004 3969) 244 Abolì tras la cifra I 3 da la LF dals 16 da december 2005 (dretg da ScRL sco er adattaziuns en il dretg d’aczias, en il dretg d’associaziun, en il dretg dal register da commerzi ed en il dretg da firmas), en vigur dapi il 1. da schaner 2008 (CULF 2007 4791, 4839; Fegl uffizial federal 2002 3148, 2004 3969) C. Inscripziun en il register da commerzi I. Lieu ed apport en natiralias242 II. Pretensiuns formalas A. Libertad contractuala. Renviament a la societad collectiva B. Gestiun Dretg d’obligaziuns 214 220
Art. 600
1 Il commanditari n’è – sco tal – ni autorisà ni obligà da manar las fatschentas da la societad.
2 El n’è er betg autorisà da far opposiziun cunter in act da la gestiun da la societad, sche quest act appartegna al manaschi ordinari da la societad. 3 El ha il dretg da pretender ina copia dal quint economic e da la bilantscha e da controllar lur correctadad, prendend invista dals cudeschs da fatschenta e da las quittanzas da cudeschaziun, ubain da laschar controllar lur correctadad tras in expert independent; en cas da dispita designescha il derschader l’expert.245
Art. 601
1 Il commanditari ha da surpigliar ina perdita fin maximalmain a l’import da sia summa commanditara.
2 Sch’i manca ina cunvegna che regla la participaziun dal commanditari al gudogn ed a la perdita, decida il derschader en chaussa tenor liber appreziar. 3 Sche la summa commanditara n’è betg vegnida pajada cumplainamain u sch’ella è vegnida reducida posteriuramain, dastgan ils tschains, ils gudogns ed eventuals onuraris vegnir agiuntads ad ella mo, fin ch’ella ha puspè cuntanschì ses import cumplain. Terz chapitel: Relaziun da la societad vers terzas persunas
Art. 602
Sut ses num po la societad acquistar dretgs e surpigliar obligaziuns, purtar plant e vegnir accusada davant dretgira.
Art. 603
La societad vegn represchentada tras l’associà u tras ils associads cun responsabladad illimitada tenor las prescripziuns che valan per la societad collectiva.
Art. 604
L’associà cun responsabladad illimitada po vegnir accusà persunalmain per in debit da la societad pir, sche la societad è vegnida dissolvida u sche la societad è vegnida stumada senza success. 245 Versiun tenor la cifra I 3 da la LF dals 23 da december 2011 (dretg da rendaquint), en vigur dapi il 1. da schaner 2013 (CULF 2012 6679; Fegl uffizial federal 2008 1589) C. Posiziun dal commanditari D. Participaziun al gudogn ed a la perdita A. En general B. Represchentanza C. Responsabladad da l’associà cun responsabladad illimitada Lescha federala davart la cumplettaziun dal Cudesch civil svizzer 215 220
Art. 605
Sch’il commanditari fa fatschentas per la societad senza declerar expressivamain ch’el ageschia mo sco procurist u sco mandatari, è el responsabel per questas fatschentas vers terzas persunas sco in associà cun responsabladad illimitada.
Art. 606
Sche la societad ha fatg fatschentas avant che s’inscriver en il register da commerzi, è il commanditari responsabel per las obligaziuns ch’èn resultadas fin a l’inscripziun vers terzas persunas sco in associà cun responsabladad illimitada, nun ch’el cumprovia che las terzas persunas enconuschevan la limitaziun da sia responsabladad.
Art. 607
Sch’il num dal commanditari è vegnì recepì en la firma da la societad, è il commanditari responsabel vers ils crediturs da la societad sco in associà cun responsabladad illimitada.
Art. 608
1 Il commanditari è responsabel vers terzas persunas cun la summa commanditara ch’è inscritta en il register da commerzi.
2 Sch’el sez ha communitgà a terzas persunas ina summa commanditara pli auta u sche la societad ha fatg quai cun sia enconuschientscha, è el responsabel fin a quest import. 3 Ils crediturs han il dretg da cumprovar che la valur ch’è vegnida attribuida ad apports en natiralias na correspundia betg a lur valur reala il mument ch’els èn vegnids appurtads en la societad.
Art. 609
1 Sch’il commanditari reducescha – tras ina cunvegna cun ils ulteriurs associads u tras retratgas – la summa commanditara ch’è inscritta en il register da commerzi u ch’è vegnida communitgada en autra moda, ha questa midada in effect sin terzas persunas pir, cur ch’ella è vegnida inscritta en il register da commerzi ed è vegnida publitgada. 2 Per las obligaziuns ch’èn resultadas avant questa communicaziun resta il commanditari responsabel cun l’entira summa commanditara.
Art. 610
1 Durant che la societad exista, n’han ils crediturs da la societad betg il dretg da purtar plant cunter il commanditari. D. Responsabladad dal commanditari I. Fatschentas per la societad II. Mancanza da l’inscripziun III. Num dal commanditari en la firma IV. Extensiun da la responsabladad V. Reducziun da la summa commanditara VI. Dretg dals crediturs da purtar plantDretg d’obligaziuns 216 220 2 Sche la societad vegn dissolvida, pon ils crediturs, ils liquidaturs u l’administraziun da concurs pretender che la summa commanditara vegnia agiuntada a la massa da liquidaziun u da concurs, uschenavant ch’ella n’è betg anc vegnida pajada u uschenavant ch’ella è puspè vegnida restituida al commanditari.
Art. 611
1 Il commanditari ha mo il dretg da retrair tschains e gudogns, uschenavant che la summa commanditara na vegn betg reducida tras il pajament.
2 Il commanditari è obligà da restituir tschains e gudogns ch’el ha retratg senza dretg. L’artitgel 64 è applitgabel.246
Art. 612
1 Tgi che sa participescha ad ina societad collectiva u commanditara sco commanditari, è responsabel cun la summa commanditara er per las obligaziuns da la societad ch’existivan gia avant sia participaziun.
2 Ina cunvegna cuntraria tranter ils associads n’ha nagin effect sin terzas persunas.
Art. 613 1 Ils crediturs privats d’in associà cun responsabladad illimitada u d’in commanditari n’han betg il dretg da recurrer a la facultad da la societad per survegnir pajaments u garanzias.
2 En l’execuziun sfurzada han els mo il dretg sin ils tschains, sin il gudogn e sin las quotas da liquidaziun sco er sin eventuals onuraris che tutgan al debitur sin basa dal contract da societad.
Art. 614
1 In creditur da la societad ch’è a medem temp debitur privat dal commanditari po pretender da quel ina cumpensaziun mo, sch’il commanditari è responsabel illimitadamain.
2 Dal rest sa drizza la cumpensaziun tenor las prescripziuns davart la societad collectiva. 246 Versiun tenor la cifra I 3 da la LF dals 23 da december 2011 (dretg da rendaquint), en vigur dapi il 1. da schaner 2013 (CULF 2012 6679; Fegl uffizial federal 2008 1589) VII. Retratga da tschains e da gudogns VIII. Participaziun ad ina societad E. Posiziun dals crediturs privats F. Cumpensaziun Lescha federala davart la cumplettaziun dal Cudesch civil svizzer 217 220
Art. 615
1 Il concurs da la societad n’ha chaschuna betg il concurs dals singuls associads.
2 Medemamain na chaschuna il concurs d’in associà betg il concurs da la societad. Art. 616
1 En il concurs da la societad vegn la facultad da la societad duvrada per cuntentar ils crediturs da la societad, cun exclusiun dals crediturs privats dals singuls associads.
2 Quai ch’il commanditari ha pajà a la societad a quint da sia summa commanditara, na po el betg far valair sco pretensiun.
Art. 617
Sche la facultad da la societad na basta betg per cuntentar ils crediturs da la societad, han quels il dretg da pretender che l’entir rest da lur pretensiuns nunpajadas vegnia pajà or da la facultad privata da mintga singul associà cun responsabladad illimitada, e quai en concurrenza cun lur crediturs privats.
Art. 618
En il concurs dal commanditari n’han ni ils crediturs da la societad ni la societad in privilegi vers ils crediturs privats. Quart chapitel: Dissoluziun, liquidaziun, surannaziun
Art. 619
1 Per la dissoluziun e per la liquidaziun da la societad sco er per la surannaziun da las pretensiuns cunter ils associads valan las medemas disposiziuns sco tar la societad collectiva.
2 Sch’in commanditari fa concurs u sche sia quota da liquidaziun vegn impegnada, èn applitgablas analogamain las disposiziuns che valan per l’associà collectiv. Percunter na vegn la societad betg dissolvida, sch’il commanditari mora u sch’el vegn mess sut curatella cumplessiva.247 247 Versiun da la segunda frasa tenor la cifra 10 da l’agiunta tar la LF dals 19 da december 2008 (protecziun da creschids, dretg da persunas e dretg dals uffants), en vigur dapi il 1. da schaner 2013 (CULF 2011 725; Fegl uffizial federal 2006 7001) G. Concurs I. En general II. Concurs da la societad III. Proceder cunter l’associà cun responsabladad illimitada IV. Concurs dal commanditari Dretg d’obligaziuns 218 220